ОБЩИНСКА ИЗБИРАТЕЛНА КОМИСИЯ

ОБЩИНА КАСПИЧАН

ОБЛАСТ ШУМЕН

e-mail:oik2719@cik.bg; гр.Каспичан, ул. Мадарски конник 91, Заседателна зала

Р Е Ш Е Н И Е

№ 66 -МИ

 град Каспичан, 22 септември 2019 година

**ОТНОСНО**: Постъпила жалба от г-н Христо Илиев Христов

В Общинска избирателна комисия Каспичан е постъпила жалба с вх. № 2719-24/22.09.2019 г. в 13:58 часа от Христо Илиев Христов, с която жалба се твърди, че:

На днешния ден 22.09.2019 г. член на ОИК Каспичан г-жа Райна Дочева е звъннала на г-н Христо Илиев за да го уведоми, че образецът, по който трябва да се събират подписите на инициативен комитет в подкрепа на независим кандидат е различен от приложение 67 –МИ, което му е предоставено по – рано от друг член на ОИК Каспичан.

Не се сочи в какво се състои нарушението.

Не се сочат доказателства в подкрепа на твърдяното.

Действия предприети от ОИК Каспичан

ОИК – Каспичан изслуша г-жа Райна Дочева и двама колеги присъствали на телефонното обаждане:

1. Диана Илиева – председател

2. Емил Петров – член

От изслушването се установи следното:

Г-жа Райна Дочева е инициирала телефонен разговор с г-н Илиев, за да го уведоми, че при регистрация в ОИК Каспичан следва да се представи списъкът с избиратели, подкрепящи независимия кандидат и в структуриран електронен вид. Г-жа Райна Дочева е съобщила също, че актуалните реквизити, които следва да съдържа файлът в структуриран електронен вид се съдържат в решение 705-МИ от 23.08.2019 г. След като г-н Христов не разбрал за какво е обаждането г-жа Дочева е предала слушалката на г-жа Илиева. В този момент разговорът е прекъснал. Г-н Петров – член на ОИК Каспичан се е опитал да възстанови връзката, но тя се е разпаднала окончателно.

При депозиране на настоящата жалба г-н Христов срещу подпис получи копие от решение 705-МИ от 23.08.2019 г.

ОИК Каспичан приема, че жалбата на г-н Христо Илиев е допустима, но по същество неоснователна и недоказана .

Към жалбата не се сочат доказателства на лицето да са предоставяни други бланки освен посочените в [**Решение № 615-МИ / 15.08.2019**](https://www.cik.bg/bg/decisions/615/2019-08-15)**, а именно приложение 67-МИ. Съгласно решение 943/02.09.2019 г., т. 27** Списъкът се предава и в структуриран електронен вид, като съдържа имената, единния граждански номер (личен номер) и постоянен адрес (адрес на пребиваване) на избирателите, положили саморъчен подпис, в последователността, в която са вписани в списъка (Решение на ЦИК № 638-МИ от 21.08.2019 г.  и Решение № 705-МИ от 23.08.2019 г.).

Предвид горното и на основание чл. 87, ал. 1, т. 1 и т. 22 от Изборния кодекс, Общинска избирателна комисия Каспичан,

**Р Е Ш И:**

 **Отхвърля жалбата на Христо Илиев Христов, като неоснователна и недоказана.**

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

*Решението се изготви в два екземпляра*

*Подписали ОИК*

 ПРЕДСЕДАТЕЛ: .……………………

 /Диана Илиева/

 СЕКРЕТАР: ……………………..

 /Пламен Недев/

*Публикувано на 22.09.2019. в 18:30 ч.*

Решението снето от таблото на ……...... в ……….часа